Komemoracija u Auschwitzu vjerojatno je posljednja na kojoj se okupljaju preživjeli logoraši i njihovi osloboditelji (27/1/05) - 2005-01-27
"Bez sustavne nastave o holocaustu, njegovo značenje za buduće generacije će izblijediti” – tvrdi direktor muzeja Yad Vashem
Dnevnik piše o okupljanju više desetina svjetskih državnika u Auschwitzu, na komemoraciji povodom 60. godišnjice oslobađanja ovog nacističkog logora smrti. “Ova je obljetnica pogotovo značajna za židovske organizacije koje nastoje da ostane živa svijest o užasu holocausta, i nakon što se ugasi sjećanje preživjelih. Današnji skup vjerojatno je posljednji na kojem sudjeluju i preživjeli logoraši i njihovi osloboditelji, vojnici Crvene armije” – piše . Članak navodi da će na komemoraciji biti nazočno ukupno sedam bivših sovjetskih vojnika, svi već u devedesetim godinama života. Na posebnom forumu koji se, uz komemoraciju, također održava danas u Auschwitzu, udruga židovskih organizacija iz Europe zatražit će od okupljenih državnika da u njihovim zemljama poduka o holocaustu postane dio redovitog nastavnog plana. “Bez sustavne nastave o holocaustu, njegovo značenje za buduće generacije će izblijediti” – navode se riječi direktora izraelskog muzeja Yad Vashem, koji je posvećen žrtvama holocausta. Dnevnik podsjeća na trend rasta anti-semitizma u Europi – oskrnjavanje židovskih groblja diljem Zapadne Europe, sve popularnije ekstremno desne stranke u Njemačkoj, hvaljenje nacističke okupacije od strane francuskog desničara Le Pena.... Posebno brine da anti-semitizam buja među mladim muslimanima koji žive u Zapadnoj Europi, koji odbijaju učiti u holocaustu, tvrdeći da se dovoljno pozornosti ne poklanja stradanju muslimana – piše . Ovaj list inače opisuje dolazak u Auschwitz 75-godišnje Asie Shindelman, iz Queensa u saveznoj državi New York, koja je u ovom logoru bila kao djevojčica. Kaže da će joj biti teško vidjeti gasne komore u kojima je nestao dobar dio njezine obitelji. No, kaže gospođa Shindelman, "moramo nastaviti podsjećati svijet na ono što se nama dogodilo, kako se ti užasi ne bi ponovili.”